Sorgin er sannleikurinn sjálfur sem býr innra með okkur , í hjörtum okkar . Jólin eru í nánd , hátíð sannleikans og því einnig hátíð sorgarinnar , þegar við umvefjum reynslu okkar , ástvinamissi og söknuð reifum , leggjum í jötu og lútum höfði , sameinumst í kærleikanum hvert til annars og leyfum barninu að leiða okkur í visku sinni . Jólin eru huggun harmi gegn ef við einblínum á kjarnaboðskap þeirra .